Börje Langefors

Börje Langefors (født 21. mars 1915, død 13. desember 2009) var en svensk dataekspert og forsker.

Börje Langefors var Sveriges første professor i informasjonsbehandling, særlig ADB, ved Tekniska högskolan i Stockholm i årene 1967–80. Før dette arbeidet han på 1950-tallet ved Saab med tidlig utvikling innen dataområdet, blant annet med Saabs datamaskin SARA.

Langefors var toneangivende når det gjaldt fremveksten av administrativ databehandling som et eget universitetsemne, senere ofte benevnt informatikk. Han pekte særlig på brukerens betydning ved databehandling og på behovet av en teoretisk overbygning ved systemutvikling. 

Begreper som Börje Langefors formulerte eller var med på å spre, er for eksempel «dator» (datamaskin), «informasjonssystem» og «informatikk».

Langefors ble i 1987 utnevnt til æresdoktor i filosofi ved Göteborgs universitet.

Bibliografi i utvalg 
 Theoretical Analysis of Information Systems (1966)
 System för företagsstyrning (1968)
 Essay on Infology (sammen med Bo Dahlbom, 1995)

Referanser

Kilder 
 Association for Information Systems
 Data- och systemvetenskap 40 år

Svenske professorer
Personer i databransjen
Vitenskapelig ansatte ved Stockholms universitet
Medlemmer av Kungliga Ingenjörsvetenskapsakademien
Fødsler i 1915
Dødsfall i 2009